Bloc+3.+Activitat+1.1+Dòmino+de+potències

= ** Dòmino de potències ** =

Treballarem amb un joc de dòmino una mica especial. Les 28 fitxes d’aquest dòmino no tenen els números 0, 1, 2, fins a 6, sinó que s’han substituït per expressions de base a i exponents enters.

a) Al joc de dòmino que rebreu li manca una de les fitxes. La primera tasca que tindreu és investigar quina és aquesta fitxa que ha desaparegut, és a dir, quines potències hauria de tenir la fitxa que falta. Feu les operacions necessàries i penseu com podeu “organitzar” les fitxes per descobrir la que falta.

b) Després de trobar-la, toca jugar una partida amb el joc ja complet.

c) El dòmino no és un joc d’atzar, existeixen “ardits”, estratègies, que no garanteixen que guanyis la partida però ho faciliten. Posa en comú amb el teu equip les estratègies que cadascun de vosaltres ha trobat, nomeneu un representant de l’equip i participa amb ell a la posta en comú de totes les idees que han anat sorgint.